La Coronación de Espinas: Ye o paso tetular d'a cofadría, obra de Francisco Borja de l'anyo 1903. Propiedat d'a Sangre de Cristo que cedió con a creyación d'a cofadría o paso a los fundadors que ya heban portiato lo paso en anteriors procesions d'o Santo Entierro. Sustituyó a un paso anterior con a mesma advocación d'o sieglo XIX feito por o escultor Luis Muñoz. Ye formato por quatro feguras: en o centro Chesucristo y un centurión román coronando-le con as punchas emplegando unas estenazas, un soldato román y un chodigo son os personaches secundarios d'a scena. S'han feito reformas en o paso, pero a mas important estió en 1981 quan habió d'estar restaurato dimpués de que o teito d'o local a on s'alzaba chunto con atros pasos s'espaldase sobre istos.